Diari Oficial de la Generalitat Valenciana


Sumari del DOGV 6622, del 04-10-2011 (2011/10053)

RESOLUCIÓ de 16 de setembre de 2011, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte "Gasoducte de transport secundari, denominat Marina Alta, les seues addendes I i II CBREDE 2005/68/03 i CBREDE 2009/27/03, als termes municipals de Dénia, el Verger, Ondara, Pedreguer, Gata de Gorgos i Xàbia, a la província d'Alacant". (Expedient d'expropiació forçosa número JUEXPR/2011/3).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6622

Data del DOGV
:   04-10-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/10300


Organisme emissor
:   Conselleria d'Economia, Indústria i Comerç

Tipus de document
:   Resolució

RESOLUCIÓ de 16 de setembre de 2011, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte "Gasoducte de transport secundari, denominat Marina Alta, les seues addendes I i II CBREDE 2005/68/03 i CBREDE 2009/27/03, als termes municipals de Dénia, el Verger, Ondara, Pedreguer, Gata de Gorgos i Xàbia, a la província d'Alacant". (Expedient d'expropiació forçosa número JUEXPR/2011/3).  
  
 [2011/10217]  
  
En data 20 de desembre de 2010, la Direcció General d'Energia de la Conselleria d'Infraestructures i Transport va dictar resolució per la qual es va autoritzar a Endesa Gas Transportista, SL, es va declarar, en concret, la utilitat pública i es va aprovar el projecte d'execució del gasoducte de transport secundari, denominat Marina Alta, les seues addendes I i II CBREDE 2005/68/03 i CBREDE 2009/27/03, als termes municipals de Dénia, el Verger, Ondara, Pedreguer, Gata de Gorgos i Xàbia, a la província d'Alacant.   
L'esmentada declaració d'utilitat pública, d'acord amb el que s'ha disposat en l'article 105 de la Llei 34/1998, de 7 d'octubre, del Sector d'Hidrocarburs, i en l'article 101 del Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, porta implícita la necessitat d'ocupació dels béns i drets afectats i n'implica la urgent ocupació, amb aplicació del procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
  
En virtut d'això, el cap del Servici Territorial d'Energia d'Alacant, per complir el que s'ha disposat en el mencionat article 52 de la Llei d'Expropiació Forçosa, ha resolt convocar els titulars dels béns i drets afectats als ajuntaments on radiquen les finques afectades, com a punt de reunió per a, de conformitat amb el procediment que establix l'esmentat article, portar a cap l'alçament d'actes prèvies a l'ocupació i, si fóra procedent, les d'ocupació definitiva.  
  
Totes les persones interessades, i també les que siguen titulars de qualsevol tipus de drets o interessos sobre els béns afectats, hauran d'acudir personalment o representades per persona degudament autoritzada, i aportar els documents acreditatius de la seua titularitat i l'últim rebut de la contribució, i podran anar acompanyades dels seus perits i un notari, si ho consideren oportú, amb despeses a càrrec seu.  
L'alçament d'actes tindrà lloc els dies 14, 15, 16 i 17 de novembre de 2011 a l'Ajuntament de Gata de Gorgos; els dies 21, 22, 23 i 24 de novembre de 2011, a l'Ajuntament de Xàbia; els dies 28, 29, 30 de novembre i 1 de desembre de 2011, a l'Ajuntament de Pedreguer; el dia 12 de desembre de 2011, a l'Ajuntament d'Ondara; els dies 13, 14 i 15 de desembre de 2011, a l'Ajuntament del Verger; i els dies 19 i 20 de desembre de 2011, a l'Ajuntament de Dénia.   
  
L'ordre d'alçament d'actes es comunicarà a cada interessat mitjançant la corresponent cèdula de citació, i la relació de titulars convocats apareixerà al tauler d'edictes dels ajuntaments assenyalats i en l'annex.  
Es comunica que esta publicació es fa, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de notificació de la present resolució als titulars desconeguts o amb domicili ignorat, o a aquells als quals, tot i haver-se intentat la notificació, no se'ls haguera pogut efectuar.  
En l'expedient d'expropiació, Endesa Gas Transportista SL assumirà la condició de beneficiària.  
  
Alacant, 16 de setembre de 2011.- El cap del Servei Territorial d'Energia: Rafael Muñoz Gómez, p. d. (R d'01.09.2011 del conseller d'Economia, Indústria i Comerç).  
Relació concreta i individualitzada de béns i drets afectats del projecte: Gasoducte de transport secundari Marina Alta. Fase I a la província d'Alacant.  
  
  
  
  
  
  
  
  
  
  
  
  
  
  
  
  
  
  
  
  
Instal·lacions auxiliars  
  
  
  
  
  
  
  
  
  
  
  
  
  
  
  
  
  
  
  
  
Abreviatures utilitzades: Serv. m.l.=Servitud metres lineals; Serv. m²= Servitud metres quadrats; O.T. m² = Ocupació temporal metres quadrats;   
Exp. m² = Expropiació metres quadrats; PO = Posició.  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
Relación concreta e individualizada de bienes y derechos afectados del Proyecto: Gasoducto de Transporte Secundario Marina Alta Fase Fase I en la provincia de Alicante  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
Instalaciones Auxiliares  
  
  
  
  
  
  
  
  
  
  
  
  
  
  
Abreviaturas utilizadas: Serv. m.l.=Servidumbre metros lineales; Serv. m²= Servidumbre metros cuadrados; O.T. m² = Ocupación temporal metros cuadrados;   
Exp. m² = Expropiación metros cuadrados; PO = Posición.